ማኀበረ ጽዮን ግምታቸው ግማሽ ሚሊዮን ብር የሚጠጉ አልባሳትን ለአቅመ ደካሞችና ነዳያን አበረከተ።
ባሕር ዳር፡ መስከረም 19/213ዓ.ም (አብመድ) ከመስከረም 16 ቀን ጀምሮ እየተከበረ ባለው የግሸን ደብረ ከርቤ ዓመታዊ የንግሥ በዓል ሳምንት የተለያዩ የበጎ አድራጎት ሥራዎች እየተከናወኑ ይገኛሉ። በአዲስ አበባ መቀመጫውን ያደረገውና በግሸን ደብረ ከርቤ ዓመታዊ በዓል ላይ የተገኘው ማኅበረ ጽዮን በመቶዎች ለሚቆጠሩ አቅመ ደካሞችና ነዳያን አልባሳትን አበርክቷል። ብርድ ልብስ፣ ቲሸርቶች፣ ጃኬቶችና ልዩ ልዩ አልባሳትን ጨምሮ ጫማዎች ተበርክተዋል።ድጋፍ የተደረገላቸው ወገኖች ለማኅበሩ ምስጋና አቅርበዋል። ሕጻናት፣ ሴቶችና አረጋውያን ድጋፍ ተደርጎላቸዋል። ድጋፉ ከመላው የማኅበሩ አባል መዋጮ በተገኘ ገቢ የቀረበ መሆኑን በማኅበረ ጽዮን ቅድስት ማርያም ዳማኅበሩ ከተመሠረተ ሦስት አስርት ዓመታትን ማስቆጠሩን ከማኅበሩ ያገኘነው መረጃ ያመለክታል። በተለያዩ የሀገሪቱ ቤተ ክርስቲያኖች፣ አድባራትና ገዳማት ላይ እየተንቀሳቀሰ መሰል ድጋፎችን አድርጓል።ዘጋቢ፡- ይርጋዓለም አስማማው